מזרע זה הבית של חמית חמות הילד המחומת מקור של חמית חמית הוא בגלל שהוא כזה רנדומלי לפני שנים רבות סבא חמית חמות הקים מקום שקוראים לו האקדמייה למחומתים בעמ מזרע זה רק שם שני חמת חמית חמות התחיל במנהרה ברגע שהוא נגע בדברים הם התחמתו הוא קיבל את הכח לחמת דברים ומאז הוא מציל אנשים והוא מחמת את הרעים ובגלל זה קוראים לו עכשיו סופר מחומת

הקיבוץ הוקם על גבעת "רובע-אל-נצרא" ב-21 בנובמבר 1923 על ידי "קבוצת צריפין" של עולים יוצאי גליציה, בני העלייה השלישית, שעלו לארץ שלוש שנים קודם לכן והתגבשו בבניית מחנה הצבא הבריטי צריפין (סרפנד). יחד עם קבוצת צריפין עלתה למקום קבוצת מרקנהוף שהתיישבה בצמוד לקבוצת צריפין. בשל מחסור בקרקע מספקת לשני יישובים, החליטו המוסדות המיישבים להקצות למרקנהוף אדמות בעמק הירדן, בהן הקימו את קיבוץ בית זרע, ואת אדמתם העבירו לקבוצת צריפין. עם יציאת מרקנהוף בשנת 1927 הוחלט לעבות את היישוב ולצרף אליו בהדרגה החל משנת 1929 ובמהלך שנות השלושים חברים מתנועת השומר הצעיר מגליציה, שעברו הכשרה בגבעת מיכאל. בשנים אלו קבעו המוסדות את שמו הסופי של הקיבוץ והוא צורף לתנועת השומר הצעיר.

בשנים 1944–1946 שכן במזרע מטה הפלמ"ח עד שהתגלה על ידי שלטונות המנדט במסגרת מבצע אגאתה בשנת 1946. הבריטים הצליחו לתפוס את רשימת חברי הפלמ"ח שהייתה במקום אולם השמות היו מוצפנים. לאחר שחבר המשק יעקב לוי הצליח להוציא את מחברת הקודים ולהשמיד אותה, לא הצליחו הבריטים לפצח את הקוד ולא נגרם כל נזק.

באותה תקופה עברה בשדות הקיבוץ רכבת העמק, ובמוזיאון הקיבוץ עדיין ניתן לראות מקטע מן המסילה המקורית.

הקיבוץ הוא מהמובילים בישראל בגידולי שדה ומצויה בו רפת חולבות גדולה, בבעלות משותפת עם קיבוץ גבעת עוז. בשנת 1957 הקים הקיבוץ את מפעל "מעדני מזרע" לעיבוד בשר, ובכלל זה גם בשר חזיר. במשך שנים רבות היה מפעל זה בין הספקים הבודדים של בשר לא כשר בישראל. בעקבות העלייה מברית המועצות לשעבר בשנות התשעים קמו לו מתחרים, והקיבוץ מכר את המותג ומערך היצור לחברת "טיב טעם".

בשנת 1958 הוקם בקיבוץ מפעל ההידראוליקה והמעליות ההידראוליות "תעמ"ל" (תעשיית מוצרי לחץ). בהמשך הוקם גם מפעל "מטלור 2000" לייצור מוצרי מתכת באמצעות הזרקת אבקות מתכת (מטלורגיה), אולם המפעל נמכר לחברת ישקר. בכניסה ליישוב ניצב מלון "נוף תבור", הנמצא בבעלות משותפת של הקיבוץ ושל חברת הורן את ליבוביץ'. כמו כן מפעיל הקיבוץ אירוח כפרי, תחנת דלק, מוסך, ובית אבות "אור העמק".

בסמוך לקיבוץ נמצא בית-הספר העל-יסודי "עמקים-תבור", בו לומדים תלמידים מרמת ישי, ומהקיבוצים מזרע, שריד, מרחביה, עין דור וגזית, מהמושבים תל עדשים, בלפוריה ומושב מרחביה וכן תלמידים מאחוזת ברק ותלמידים בודדים גם מנוף הגליל הסמוכה.

בקיבוץ נמצא מוזיאון **מזרע הקטנה** ובו מוצגים רבים שנאספו מכל השנים בקיבוץ. המקום פתוח לסיורים מודרכים לקבוצות. כן יש אפשרות ביקור בסליק של מזרע שהכניסה אליו מוסתרת מתחת לאמבט.

בשטח הקבוץ פועלת שלוחה של מכינה קדם-צבאית רבין. שהיא אחת משלוש המכינות היחידות שמונגשות לחלוטין לבעלי מוגבלויות.

גלריית תמונות
-------------

* מזרע הקטנהמזרע הקטנה
* הירידה לסליק במזרע לאחר הזזת האמבטיההירידה לסליק במזרע לאחר הזזת האמבטיה
* לול התרנגולות בקומות בתכנון האדריכל שמואל מסטצ'קין (כיום מבנה מסוכן ולקראת הריסה), פברואר 2010לול התרנגולות בקומות בתכנון האדריכל שמואל מסטצ'קין (כיום מבנה מסוכן ולקראת הריסה), פברואר 2010
* בית התרבות, פברואר 2010בית התרבות, פברואר 2010
* חדר האוכל בקיבוץ מזרע, 23 באוגוסט 2014
* חדר האוכל, 23 באוגוסט 2014
* תושבי הקיבוץ נכנסים לתוך חדר האוכל, 23 באוגוסט 2014
* חדר האוכל, 23 באוגוסט 2014
* אחת מחזיתות בניין חדר האוכל בתכנון האדריכל אהוד שחורי, פברואר 2010אחת מחזיתות בניין חדר האוכל בתכנון האדריכל אהוד שחורי, פברואר 2010
* חדר האוכל, 23 באוגוסט 2014
* אולם חדר האוכל, פברואר 2010אולם חדר האוכל, פברואר 2010
* תבליט בקיר חדר האוכל, 23 באוגוסט 2014
* השלט המראה את הכיוון למרכולית ולחדר האוכל, 23 באוגוסט 2014
* בית ילדים בתכנון שמואל מסטצ'קין, פברואר 2010בית ילדים בתכנון שמואל מסטצ'קין, פברואר 2010
* מבנה האסם, פברואר 2010מבנה האסם, פברואר 2010

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מזרע** |

* אתר האינטרנט הרשמי של מזרע
* מוזיאון מזרע הקטנה באתר הקיבוצים
* מלון נוף תבור (בבעלות חלקית של הקיבוץ)
* אילנה מסר, מסלול, קיבוץ מזרע, באתר ynet, 29 במרץ 2001
* מזרע באתר הרשות לפיתוח הגליל
* סקירה אדריכלית מלווה בתמונות של מבני משק במזרע, באתר 'רשימות', 3/2010.
* סקירה אדריכלית של בניין חדר האוכל ובית הילדים, באתר 'רשימות', 3/2010.
* מזרע (ישראל), דף שער בספרייה הלאומית
* סרטונים חגיגות חג הקציר בקיבוץ מזרע, **1937**, באתר ארכיון הסרטים הישראלי בסינמטק ירושלים
* סרטונים מחצית היובל לקיבוץ מזרע, באתר ארכיון הסרטים הישראלי בסינמטק ירושלים, יומן כרמל II-036, מיום 24 בדצמבר, 1949
* סרטונים קיבוץ מזרע בן עשרים וחמש, דצמבר **1949**, יומני כרמל (התחלה 2:39)

הערות שוליים
------------

1. ↑  ניר מן, האלמוני שהציל את הפלמ"ח, באתר News1 מחלקה ראשונה, 3 ביולי 2012
2. ↑  מקבלי הפרסים מקרן סם המבורג
3. ↑  עמירם כהן, טיב טעם השלימה ההשתלטות על מעדני מזרע - מימשה אופציה לרכישת יתרת הבעלות, באתר TheMarker‏, 10 באוגוסט 2010

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  יישובי מועצה אזורית עמק יזרעאל (מחוז הצפון) |
| --- |
| קיבוצים | אלונים • גבת • גזית • גניגר • דברת • הסוללים • הרדוף • חנתון • יפעת • כפר החורש • מזרע • מרחביה • עין דור • רמת דוד • שריד |
| מושבים | אלוני אבא • בית זייד • בית לחם הגלילית • בית שערים • בלפוריה • היוגב • כפר ברוך • כפר גדעון • כפר יהושע • מרחביה • נהלל • ציפורי • שדה יעקב • תל עדשים |
| יישובים קהילתיים | אחוזת ברק • אלון הגליל • גבעת אלה • הושעיה • עדי • שמשית • תמרת |
| כפרים בדואים | מנשייה זבדה • סוואעד חמירה |
| מוסדות | כפר תקווה |
| שיכון משפחות | מחנה יהודית |
| 
מפת יישובי המועצה האזורית
מפהמפת היישובים של מועצה אזורית עמק יזרעאלבאדום - מזרעבירוק - מיקום בניין המועצה
 |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007467975205171
* VIAF: 3612151433037256420005
* WorldCat: viaf-3612151433037256420005

 |